b'\n_START_ARTICLE_\nDamjana Kenda Hussu\n_START_SECTION_\n\xc5\xbdivljenje\n_START_PARAGRAPH_\nDamjana Kenda Hussu je diplomirana novinarka - za diplomo je prejela \xc5\xa1tudentsko Pre\xc5\xa1ernovo nagrado. V prostem \xc4\x8dasu \xc5\xbee ve\xc4\x8d kot desetletje pi\xc5\xa1e besedila za \xc5\xa1tevilne slovenske glasbene izvajalce: Marto Zore, Avia Band, Alyo, Evo \xc4\x8cerne, Ylenio, Neisho, Damjano Golav\xc5\xa1ek, Nu\xc5\xa1o Derendo, Tulia Furlani\xc4\x8da ... Skorajda ni festivala, na katerega se ne bi uvrstila pesem z njenim besedilom. Poleg besedil za glasbo pi\xc5\xa1e tudi dela za otroke. Njene uglasbene pesmi so iz\xc5\xa1le na \xc5\xa1tirinajstih albumih, napisala je tudi scenarije za ve\xc4\x8d odrskih predstav, knjigo pesmic, dve knjigi, eno za otroke, drugo za najstnike, pa \xc4\x8dakata na izid. Nekaj pesmi je iz\xc5\xa1lo v revijah Ciciban, Cicido in Kekec._NEWLINE_Njene otro\xc5\xa1ke pesmi izvajajo znani slovenski pevci: Mia \xc5\xbdnidari\xc4\x8d, Darja \xc5\xa0vajger, Anja Rupel, Nu\xc5\xa1a Derenda, Damjana Golav\xc5\xa1ek, Alenka Godec, Magnifico, Tanja Ribi\xc4\x8d ... Nekaj jih je napisala tudi za Pupe, Melito Osojnik in klovneso Miko Mako. Delo Kralj Urban je iz\xc5\xa1lo kot album \xc5\xa1tirinajstih pesmic in kot nadaljevanka s pesmico in zgodbico v desetih \xc5\xa1tevilkah revije Kekec. Istoimenska glasbeno-plesno-gledali\xc5\xa1ka predstava je imela ve\xc4\x8d kot \xc5\xa1estdeset ponovitev v Sloveniji ter je gostovala tudi v Nem\xc4\x8diji in Indiji._NEWLINE_Dela kot urednica publikacij v ljubljanskem Cankarjevem domu.'